Covid-19-statistieke: Naby 14 000 nuwe gevalleArgieffoto bloot ter illustrasie van die koronavirus. (Foto: Verskaf) Suid-Afrika het nou meer as 2 497 600 bevestigde Covid-19-gevalle met 13 777 nuwe gevalle wat aangemeld is. Die Nasionale Instituut vir Oordraagbare Siektes (Nios) het Donderdagaand bevestig dat 2 497 655 bevestigde Covid-19-gevalle al in die land aangemeld is. Volgens Nios is die jongste positiwiteitskoers 22,3%. Die meeste nuwe gevalle is in die Wes-Kaap (30%) aangemeld, gevolg deur Gauteng (20%) en KwaZulu-Natal (19%). Die totale aktiewe gevalle is 155 697. Die sterftesyfer weens Covid-19 staan nou op 73 873 nadat nog 458 sterftes aangemeld is. Tot dusver het 2 268 085 mense reeds van die virus herstel, ’n herstelkoers van 90,8%. Suid-Afrika het tot dusver 15 093 333 toetse vir Covid-19 gedoen, 61 876 sedert die vorige verslag. Volgens Nios was daar in die afgelope 24 uur 610 hospitaalopnames. Daar is tans altesaam 15 300 mense wat in hospitale vir Covid-19 behandel word. Meer as 8,3 miljoen inentings is tot dusver gedoen, waarvan 181 096 in die afgelope 24 uur. Provinsiale statistieke: Sterftes en persone wat herstel het: